text: дәуіт қошанұлы нүкенов (1949 ж. т., түпқараған ауданы форт-шевченко қаласы) инженер-ғалым, техника ғылымдарының кандидаты. қазпти-ді (қазіргі қазұту) бітірген (1972). 1972 ж. шевченко қаласындағы мұнай базасының бас инженері, 1974 76 ж. қазақ мұнай ғылыми зерттеу және жобалау институтында аға инженер, 1980 ж. №1 мектептің директоры, 1983 86 ж. облыстық білім басқармасы бастығының орынбасары, 1986 93 ж. ақтау қаласы №1 жоғары кәсіптік мектебінің, 1996 2002 ж. маңғыстау политехникалық колледжінің директоры. 2002 04 ж. «мұнайжобалау» жшс директорының ғылым ісі жөніндегі орынбасары болды. 2005 жылдан маңғыстау аймақтық геология инспекциясында аға маман. «қазақстан республикасы жер қойнауын бақылау ісінің үздігі» (2007) белгісінің иегері.